
****

**สัญญารับทุนอุดหนุนการวิจัยแบบบูรณาการงานวิจัย ประจำปีงบประมาณ 2561**

**----------------------------------------------**

มหาวิทยาลัยขอนแก่น

วันที่ ..........เดือน ................. พ.ศ.2561

สัญญานี้ทำขึ้นระหว่างมหาวิทยาลัยขอนแก่น โดยรองอธิการบดีฝ่ายวิจัยและการถ่ายทอดเทคโนโลยี ปฏิบัติการแทนอธิการบดี มหาวิทยาลัยขอนแก่น ซึ่งต่อไปนี้ในสัญญาเรียกว่า ผู้ให้ทุน ฝ่ายหนึ่งกับ ...............................................สังกัด .......................................................... หมายเลขโทรศัพท์ (ที่ทำงาน) .......................................................  
หมายเลขโทรศัพท์ (มือถือ).............................ในฐานะหัวหน้าโครงการ ซึ่งต่อไปนี้ในสัญญาเรียกว่า ผู้รับทุน อีกฝ่ายหนึ่ง คู่สัญญาตกลงกันดังต่อไปนี้

**ข้อ 1** ผู้ให้ทุน ให้ทุนอุดหนุนการวิจัย ประเภทเงินอุดหนุนการวิจัยแบบบูรณาการงานวิจัย ประจำปีงบประมาณ 2561 จำนวน...........................บาท (.........................................) แก่ผู้รับทุนเพื่อดำเนินการวิจัย ชื่อโครงการ “.......................................................................................................................................................................”

โดยดำเนินโครงการวิจัยให้แล้วเสร็จภายในระยะเวลา 1 ปี นับจากวันที่ทำสัญญารับทุนจากผู้ให้ทุน

**ข้อ 2** การเบิกจ่ายเงินอุดหนุนการวิจัย ให้เป็นไปตามระเบียบมหาวิทยาลัยขอนแก่น

**ข้อ 3** ผู้รับทุน รับทราบและเข้าใจระเบียบ ข้อบังคับ และประกาศการให้ทุนซึ่งมีอยู่แล้วขณะที่ทำสัญญานี้โดยตลอด ผู้รับทุนขอผูกพัน ยินยอมปฏิบัติตามระเบียบ ข้อบังคับ และประกาศดังกล่าวโดยเคร่งครัด

**ข้อ 4** ผู้รับทุนต้องดำเนินการวิจัยด้วยความวิริยะอุตสาหะ ให้สำเร็จตามวิธีการที่เสนอไว้ในข้อเสนอโครงการ (เอกสารแนบหมายเลข 1) โดยครบถ้วนสมบูรณ์ ภายในวงเงินและระยะเวลาที่ตกลงไว้ข้างต้น หากเกิดอุปสรรคไม่สามารถดำเนินการวิจัยได้ด้วยประการใดก็ดี หรือมีความจำเป็นต้องแก้ไขเปลี่ยนแปลงแผนงาน วิธีการ หรือรายละเอียดใด ๆ ผู้รับทุนต้องรายงานแล้วแจ้งเหตุผล แก่ผู้ให้ทุนเป็นลายลักษณ์อักษรเพื่อพิจารณาโดยทันที ทั้งนี้ ผู้ให้ทุนมีสิทธิ์ที่จะยุติการสนับสนุนวิจัย หรือให้ความเห็นชอบกับการแก้ไขเปลี่ยนแปลงโครงการตามความเหมาะสม

**ข้อ 5** ผู้รับทุน ยินยอมปฏิบัติตามขั้นตอนการรับทุนต่าง ๆ ตามที่ผู้ให้ทุนกำหนด ดังต่อไปนี้

| **ขั้นตอน** | **สิ่งที่ต้องดำเนินการเพื่อประกอบการเบิกจ่ายเงินประจำงวด** | **เงินประจำงวด** |
| --- | --- | --- |
| 1. การจัดทำสัญญารับทุน | * สัญญารับทุน จำนวน 2 ชุด * สำเนาหน้าสมุดบัญชีชื่อโครงการวิจัย จำนวน 1 ชุด   (เงื่อนไขในการสั่งจ่าย คือ ลงนามเบิกจ่าย 2 ใน 3  โดยมีหัวหน้าโครงการโครงการเป็นหลัก)   * สำเนาบัตรประจำตัวประชาชน จำนวน 1 ชุด * ข้อเสนอโครงการวิจัย พร้อมแผ่น CD ข้อมูล จำนวน 1 ชุด | งวดที่ 1 (60%) |
| 1. การจัดส่งรายงานความก้าวหน้าโครงการวิจัย ภายหลังการทำสัญญารับทุน 6 เดือน | * ส่งรายงานความก้าวหน้าโครงการวิจัย * สำเนาหน้าสมุดบัญชีชื่อหัวหน้าโครงการวิจัย จำนวน 1 ชุด * สำเนาบัตรประจำตัวประชาชน จำนวน 1 ชุด * ต้องเข้าร่วมนำเสนอรายงานความก้าวหน้า ตามรูปแบบที่มหาวิทยาลัยขอนแก่นกำหนด | งวดที่ 2 (30%) |
| 1. การปิดโครงการตามสัญญารับทุนภายในเดือน **มิถุนายน พ.ศ.2562** | 🗖 รายงานผลการวิจัยฉบับสมบูรณ์ จำนวน 1 เล่ม และ  🗖 สำเนาบทความวิจัยที่ได้รับการตีพิมพ์ (Full article) หรือเอกสารการตอบรับการตีพิมพ์ซึ่งอยู่ในฐานSCOPUS/ISI ที่มี SNIP/ Impact factor และไม่อยู่ใน Beall’s list จำนวน 1 ชุด หรือ  🗖 สำเนาเอกสารการยื่นจดสิทธิบัตร (Patent Filing Number) หรือ  🗖 สำเนาเอกสารการยื่นจดอนุสิทธิบัตร (Petty Patent) หรือ  🗖 เอกสารแสดงการรับรองจากหน่วยงานในการนำผลงานวิจัยไปใช้ประโยชน์ | งวดที่ 3 (10%) |

5.1 ในการติดตามประเมินผลข้างต้น ผู้รับทุน (หัวหน้าโครงการ) ยินยอมให้ผู้ให้ทุน กำกับติดตามผลการปฏิบัติงานของผู้รับทุนอีกทางหนึ่งด้วย

5.2 หากหัวหน้าโครงการ ไม่จัดส่งรายงานผลการดำเนินงานโครงการในแต่ละครั้งหัวหน้าโครงการจะไม่สามารถเบิกเงินในงวดนั้นได้

**ข้อ 6** ผู้รับทุนยินยอมให้คณะกรรมการติดตามและประเมินผลที่ผู้ให้ทุนหรือคณะแต่งตั้ง ตรวจสอบความก้าวหน้าของโครงการและรายงานการปฏิบัติงานและการใช้จ่ายเงินทุนวิจัยตามแบบพิมพ์ ภายในเวลาที่ผู้ให้ทุนกำหนด โดยต้องปฏิบัติตามลำดับ ดังนี้

6.1 ผู้รับทุนจะต้องจัดทำรายงานความก้าวหน้าของโครงการตามระยะเวลาที่ผู้ให้ทุนกำหนด และเสนอคณะ/หน่วยงานเพื่อรับการประเมินความก้าวหน้าจากคณะ/หน่วยงานต้นสังกัดตามรูปแบบที่มหาวิทยาลัยขอนแก่นกำหนด

6.2 ผู้รับทุนจะต้องจัดทำรายงานผลการวิจัยฉบับสมบูรณ์ และส่งเอกสาร ตามข้อ 5

6.3 ผู้รับทุนต้องให้ความร่วมมือและอำนวยความสะดวกแก่ผู้ให้ทุนหรือผู้ที่ผู้ให้ทุนมอบหมาย  
ในการติดตามและประเมินผลการดำเนินโครงการวิจัย ในกรณีที่ผู้ให้ทุนหรือผู้ที่ผู้ให้ทุนมอบหมายพิจารณาเห็นสมควรให้ผู้รับทุนแก้ไข เปลี่ยนแปลงหรือดำเนินการอื่นใดเพิ่มเติมในส่วนที่เกี่ยวกับรายงานวิจัยฉบับใด ผู้รับทุนจะต้องดำเนินการตามที่ผู้ให้ทุนหรือผู้ที่ผู้ให้ทุนมอบหมายกำหนดทั้งสิ้น โดยผู้รับทุนจะต้องดำเนินการดังกล่าวให้แล้วเสร็จก่อนการอนุมัติเงินอุดหนุนงวดนั้น ๆ

**ข้อ 7** ผู้รับทุนสัญญาว่าจะดำเนินการวิจัยและผลิตผลงานจากการวิจัยตามที่ได้ระบุในข้อเสนอโครงการ ดังนี้

7.1 ภายในระยะเวลา 1 ปี นับจากวันที่ทำสัญญารับทุน ผู้รับทุนสัญญาว่าจะส่งผลผลิตและเอกสารที่เกี่ยวข้องให้กับมหาวิทยาลัยขอนแก่นตามสัญญา ดังนี้

🗖 รายงานผลการวิจัยฉบับสมบูรณ์ จำนวน 1 ชุด และ

* สำเนาบทความวิจัยที่ได้รับการตีพิมพ์ (Full article) จำนวน 1 ชุด หรือ
* เอกสารการตอบรับการตีพิมพ์ซึ่งอยู่ในฐานข้อมูล

SCOPUS/ISI ที่มี SNIP/impact factor

* สำเนาเอกสารการยื่นจดสิทธิบัตร (Patent Filing Number) จำนวน 1 ชุด หรือ

สำเนาเอกสารการยื่นจดอนุสิทธิบัตร (Petty Patent)

🗖 เอกสารแสดงการรับรองจากหน่วยงานในการนำผลงานวิจัยไปใช้ประโยชน์ จำนวน 1 ชุด และ

🗖 แผ่น CD บันทึกข้อมูล จำนวน 1 แผ่น

🗖 เอกสารการเบิกจ่ายเงิน (ฉบับจริง) จำนวน 1 ชุด

7.2 การรายงานผลการวิจัยฉบับสมบูรณ์และบทคัดย่อภาษาไทย/ภาษาอังกฤษ หรือผลงานวิจัยที่ตีพิมพ์ หรือการเผยแพร่ผลงานวิจัยในทุกรูปแบบ ผู้รับทุนจะต้องระบุข้อความได้รับสนับสนุนงบประมาณโครงการจาก “ฝ่ายวิจัยและการถ่ายทอดเทคโนโลยี มหาวิทยาลัยขอนแก่น ภาษาอังกฤษ “Supported by **Research and Technology Transfer Affairs**, Khon Kaen University”

7.3 ข้าพเจ้ายินยอมนำผลการวิจัยนี้ เสนอในเวทีการประชุมวิชาการที่มหาวิทยาลัยจัดขึ้น หรือการนำไปเสนอในการประชุมวิชาการที่หน่วยงานอื่นจัดขึ้น รวมทั้งการนำไปลงตีพิมพ์เผยแพร่ในวารสารอื่นใด ข้าพเจ้ารับรองที่จะระบุข้อความได้รับสนับสนุนงบประมาณโครงการจาก “ฝ่ายวิจัยและการถ่ายทอดเทคโนโลยี มหาวิทยาลัยขอนแก่น ภาษาอังกฤษ “Supported by **Research and Technology Transfer Affairs**, Khon Kaen University” ที่จัดสรรทุนอุดหนุนการวิจัยนี้ และจะส่งบทความวิจัยหรือหลักฐานที่เกี่ยวข้องนั้นให้ผู้ให้ทุน จำนวนอย่างน้อย 1 ชุด

**ข้อ 8** หากผู้รับทุน ผิดสัญญาข้อใดข้อหนึ่งก็ตาม ผู้รับทุนยินยอมให้ผู้ให้ทุนเรียกเงินทุนวิจัยที่ผู้รับทุนได้รับไปแล้วคืน ภายใน 30 วัน นับตั้งแต่วันผิดสัญญาและเอาผิดทางวินัยอีกส่วนหนึ่งด้วย โดยมีรายละเอียด ดังนี้

(1) ในกรณีที่ผู้รับทุนละทิ้งงานตามโครงการในสัญญานี้ หรือไม่ปฏิบัติตามสัญญาข้อใด ข้อหนึ่ง ผู้ให้ทุนจะมี

หนังสือแจ้งให้ผู้รับทุนทราบโดยจะกำหนดระยะเวลาพอสมควร เพื่อให้ผู้รับทุนปฏิบัติให้ถูกต้องตาม

สัญญา หากผู้รับทุนไม่ปฏิบัติตามระยะเวลาที่ผู้ให้ทุนกำหนด ผู้ให้ทุนมีสิทธิบอกเลิกสัญญาได้ทันที ใน

กรณีดังกล่าว ผู้รับทุนจะต้องชดใช้คืนเงินทุนอุดหนุนทั้งหมด หรือบางส่วนตามที่ผู้ให้ทุนเห็นสมควร

รวมทั้งดอกเบี้ยร้อยละ 6.5 (หกจุดห้า) ต่อปี ภายใน 30 วัน นับแต่วันที่ผู้ให้ทุนมีหนังสือแจ้งให้ผู้รับทุน

ทราบ กรณีผู้รับทุนไม่คืนเงินตามระยะเวลาที่กำหนดข้างต้นผู้รับทุนยินยอมให้ผู้ให้ทุนหักเงินเดือนหรือรายได้อื่นใดของผู้รับทุนพร้อมดอกเบี้ยจนกว่าจะครบวงเงินที่ผู้รับทุนได้รับไป

(2) กรณีผู้รับทุนไม่สามารถดำเนินการวิจัยต่อไปได้หรือไม่อาจทำให้แล้วเสร็จและประสงค์จะขอยุติโครงการ

ที่ได้รับทุน ผู้รับทุนต้องยื่นคำร้องในกรณีดังกล่าวต่อผู้ให้ทุนและถือว่าผู้รับทุนผิดสัญญาซึ่งผู้รับทุนต้อง

รับผิดตามความใน (1) ด้วย

(3) กรณีผู้ให้ทุนเห็นว่าการดำเนินการวิจัยของผู้รับทุนจะล่าช้าเกินกว่าระยะเวลาที่กำหนดตามสัญญานี้

หรือ จะเนิ่นนานเกินกว่าระยะเวลาตามโครงการที่รับทุนอันเป็นเหตุให้โครงการของผู้รับทุนจะไม่เป็น

ประโยชน์อีกต่อไป ผู้ให้ทุนมีสิทธิจะระงับการจ่ายเงินทุนวิจัยและบอกเลิกสัญญาตามวิธีการที่ระบุไว้ใน (1) ทั้งนี้ผู้รับทุนต้องดำเนินการและรับผิดตามความใน (1) ด้วย

**ข้อ 9** สิทธิในทรัพย์สินทางปัญญาใดๆ ที่เกิดขึ้นจากโครงการวิจัยนี้ ตลอดจนการบริหารจัดการและการจัดสรรผลประโยชน์อันเกิดจากผลงานวิจัย ให้เป็นไปตามเงื่อนไขและหลักเกณฑ์ที่กำหนดไว้ในข้อบังคับ ระเบียบ หรือประกาศของมหาวิทยาลัย

**ข้อ 10** ให้รองอธิการบดีที่ได้รับมอบหมายจากอธิการบดีเป็นผู้วินิจฉัยชี้ขาดกรณีมีปัญหาการตีความตามสัญญานี้

หนังสือสัญญานี้ทำขึ้น 2 ฉบับ ผู้ให้ทุนถือไว้ 1 ฉบับ ผู้รับทุนถือไว้ 1 ฉบับ คู่สัญญาอ่านและเข้าใจข้อความในสัญญาโดยตลอดดีแล้ว จึงลงลายมือชื่อไว้เป็นสำคัญต่อหน้าพยาน

|  |  |
| --- | --- |
| ลงชื่อ ............................................................. ผู้ให้ทุน  (ศาสตราจารย์ศุภชัย ปทุมนากุล)  รองอธิการบดีฝ่ายวิจัยและการถ่ายทอดเทคโนโลยี | ลงชื่อ ........................................................... ผู้รับทุน  (.....................................................)  หัวหน้าโครงการ |
| ลงชื่อ ........................................................พยานผู้ให้ทุน  (ศาสตราจารย์ธิดารัตน์ บุญมาศ)  ผู้ช่วยอธิการบดีฝ่ายวิจัย | ลงชื่อ ............................................... พยานผู้รับทุน  (........................................................)  คณบดีหรือผู้ที่คณบดีมอบหมาย |